Eiendomsselskapet

Referatet fra forrige møte ble enstemmig godkjent uten merknader.

Godkjennelse Årsregnskap med beretning 2012.

Etter avsetning av kr 300.000.- til dekning av mulig underskudd Momarkenfestivalen viste regnskapet et overskudd på kr 162.948.- som overføres til annen egenkapital.

Det ble fattet følgende enstemmige vedtak:

Styret godkjenner foreliggende årsregnskap.

Stalltildeling.

Ole Jonny Solberg og daglig leder fratrådte under behandlingen av denne saken.

Bakgrunn:

Det ble utlyst trenerstall på Momarken i november i fjor. En av søkerne var Ole Johan Østre i samarbeid med Karoline Lund Solberg. I søknaden ble det opplyst at Østre ville få sin trenerlisens innen kort tid, så er ikke skjedd. På bakgrunn av dette har det vært samtaler i styremøter 21-01 og saken ble tatt opp på trenermøte 7-03 med Momarken-trenerene, samt Even og Jostein fra styret. Det var bekymringer vedrørende tildeling da trenerlisens for Østre ikke forelå. Det er derfor gjort intervjuer og samtaler vedrørende dette både av leietakere og fra DNT. Her kom det frem at lisens tidligst vil foreligge i september.

Vedtak:

Det er derfor helt klart for styret at det er kontraktsbrudd etter § 7 «..leietaker misligholder leiekontrakt». Et enstemmig styre vedtar at trenerstall utlyses på nytt og at Østre og Lund Solberg må fraflytte stallen innen 12. mars. Styret vil sammen med daglig leder komme fram til ny frist for ny søknad på trenerstall.